Zarobljene na Prometiji

**Zarobljene na Prometiji** je sedma epizoda osme sezone Winx Cluba.

## Sažetak

Na Prometiji, Winxice upadaju u zamku koju su postavili Orion i Valtor. Srećom, Stella i Flora uspijevaju pobjeći iz zamke i transformirati se kako bi na vrijeme oslobodile svoje prijateljice. Winxice tada stvaraju novu privremenu jezgru svjetla za Prometiu kako bi zasad spasile zvijezdu, rabeći novu čaroliju: Cosmix Supernova. U međuvremenu, na Iridiji, Obscurum stiže do zvijezde i transformira sve Lumene zvijezde, uključujući Lumillu, u Zvjezdoždere. Nakon što se Winxice oslobode zamke, putuju natrag na Iridiu i stižu točno na vrijeme da spase Oriona s Obscurumova mračnog portala, ali ne uspijevajući spasiti transformirane Lumene. Orion se ispričava Winxicama za učinjeno i Winxice mu odlučuju pružiti novu šansu.

## Radnja

Stella i Flora transformiraju se u Cosmix vile kako bi oslobodile svoje prijateljice iz kandži mehaničke naprave koje su ih zarobile. U međuvremenu, u svojoj mračnoj jazbini, Valtor povjerava Obscurumu svoj “Zatamnjivač”: čarobno žezlo kojim će moći transformirati sve Lumene s Iridie u Zvjezdoždere koji su mu na usluzi. Obscurum se slaže i rabi moć žezla protiv Lumenâ, transformirajući ih u Zvjezdoždere.

Zvjezdičina prijateljica Lumilla također se nažalost transformira u Zvjezdoždera. Sve nove Zvjezdoždere apsorbira vrtlog koji je stvorio Obscurum. U međuvremenu Orion shvaća da ga je Valtor prijevario vidjevši Lumene s Iridie transformirane u Zvjezdoždere koji ulaze u crnu rupu. On pokušava spasiti Winxice koje je on zarobio kako bi mu pomogle, no Obscurum uzrokuje da i njega apsorbira crna rupa.

Na Prometiji, u očajničkoj potrazi za pomoći, Flora drugi put pokušava oživjeti biljke koje se nalaze oko njih, no neuspješno. Tad si ona i Stella odlučuju spojiti moći sunca i moći prirode u čarobnoj konvergenciji. Obje vile uspijevaju vegetaciji privremeno dati novu životnu energiju. Biljke oslobađaju četiri Winxice koje su bile zarobljene, a udružujući svoje moći, Winxice uništavaju mehanički uređaj.

Slijedeći primjer Stelle i Flore, šest Winxica usmjeravaju svoje Cosmix moći u kuglu svjetla koju je stvorila Stella. Tako cjelokupna vegetacija na Prometiji oživljava. Na taj će način biljke na Prometiji moći nastaviti živjeti tako što će se hraniti Cosmix svjetlom Winxica. Ili barem dok tih šest vila neće uspjeti vratiti svjetlo jezgri Iridie.

Nakon povratka na Iridiu, Winxice uspijevaju spasiti Oriona i Zvjezdicu od Obscurumova bijesa prije nego bude prekasno. U svojem laboratoriju, unatoč ozbiljnoj pogrješci koju je učinio izdajući ih prvi put, Orion obećaje Winxicama da će im pomoći oko zaštite Iridie i svih ostalih zvijezda u Čarobnoj dimenziji od velike prijetnje koju Valtor predstavlja.

Winxice se vraćaju u Alfeu, i nakon što inspektorici Griseldi objasne razlog svojeg kašnjenja, Winxice sudjeluju u lekciji profesora WizGiza. U ovoj lekciji vile uče kako međusobno spojiti svoje vlastite čarolije. A u tome pomažu Kiku i Knutu u dvorištu Alfee. U spavaćim sobama Flora i Stella slave svoj uspjeh i prijateljstvo, sijući čarobno sjeme.

U međuvremenu, Valtor i Obscurum planiraju se osnažiti svjetlom Gorgola, podvodne zvijezde koja oduvijek osvjetljuje oceane Androsa, Laylina planeta.

## Važni događaji

* Orion i Winxice formiraju savez kako bi porazili Valtor.

## Likovi

* Bloom
* Stella
* Flora
* Musa
* Layla
* Tecna
* Valtor
* Zvjezdica
* Obscurum
* Griselda
* WizGiz
* Kiko
* Knut
* Orion
* Lumilla
* Drugi Lumeni
* Zvjezdožderi

## Korištene čarolije

* Moć Cosmixa: Supernova — Winxice su ju minus Stella iskoristile za pojačavanje Stelline solarne čarolije.
* Mreža čestica — Tecna ju je iskoristila za sprječavanje Muse i Zvjezdice od usisavanja u crnu rupu.
* Moć Cosmixa — Bloom i Layla iskoristile su ju protiv Obscurumove crne rupe.

## Zanimljivosti

* Specialisti se ne pojavljuju u ovoj epizodi.

## Pogreške

* Dok pokušava osloboditi Musu, Flora ima Stellina krila.